FI
13.3.2023
Euroopan unionin virallinen lehti
C 94/19
Valitus, jonka Portugalin tasavalta on tehnyt 30.11.2022 unionin yleisen tuomioistuimen (kahdeksas jaosto) asiassa T-95/21, Portugali v. komissio, 21.9.2022 antamasta tuomiosta (Asia C-736/22 P) (2023/C 94/21) Oikeudenkäyntikieli: portugali Asianosaiset Valittaja: Portugalin tasavalta (asiamiehet: P. Barros da Costa, L. Borrego e A.
Soares de Freitas, avustajinaan asianajajat Gorjão-Henriques ja A. Saavedra) Muu osapuoli: Euroopan komissio
Vaatimukset — Unionin yleisen tuomioistuimen asiassa T-95/21, Portugali v. komissio, 21.9.2022 antama tuomio (EU:T:2022:567), jolla hylättiin Portugalin tasavallan kanne, jolla vaadittiin kumoamaan valtiontukiohjelmasta SA.21259 (2018/C) (ex2018/NN), jonka Portugali on toteuttanut Zona Franca da Madeiran (ZFM) hyväksi – Ohjelma III, 4.12.2020 annetun komission päätöksen (1) 1 ja 4–6 artikla, on kumottava — komissio on velvoitettava korvaamaan kaikki oikeudenkäyntikulut, mukaan lukien Portugalin tasavallan oikeuden­ käyntikulut sekä oikeudenkäyntikulut, jotka liittyvät välitoimimenettelyyn (T-95/21 R).
Oikeudelliset perusteet ja pääasialliset perustelut 1.
Oikeudellinen virhe SEUT 108 artiklan 1 kohdan sekä asetuksen (EU) 2015/1589 (2) (1 artiklan b alakohdan ii alakohta sekä 21–23 artikla) soveltamisessa siitä syystä, että kyse oli voimassa olevista eikä uusista tuista — ZFM:n ohjelma III on voimassa oleva tukiohjelma (eikä uutta tukea), jonka komissio on hyväksynyt vuosina 2007 ja 2013 antamillaan päätöksillä.
Unionin yleinen tuomioistuin teki valittajan mukaan oikeudellisen virheen, koska se ei edellyttänyt komission tutkivan ZFM:n ohjelmaa III voimassa olevia tukia, joihin SEUT 108 artiklan 1 kohdassa sekä asetuksen (EU) 2015/1589 21–23 artiklassa viitataan, koskevan menettelyn mukaisesti. 2.
Oikeudellinen virhe, joka perustuu voittojen, joista yhteisövero vähennetään, alkuperää koskevan vaatimuksen virheelliseen tulkintaan, sekä siihen, että ZFM:n tukiohjelma toteutettiin komission vuosina 2007 já 2013 antamien päätösten sekä SEUT 107 ja SEUT 108 artiklan mukaisesti — Vaatimusta siitä, että voitot perustuvat Madeiralla tosiasiallisesti ja konkreettisesti harjoitettuun toimintaan, ei pidä valittajan mukaan soveltaa siten, että huomioon otettaisiin vain ne ZFM-vapaasatamaan rekisteröityneille yrityksille aiheutuvat lisäkustannukset, jotka liittyvät Madeiran syrjäiseen sijaintiin, sillä verohelpotukset voivat kohdistua vain niihin voittoihin, jotka kyseiset yritykset saavat liiketoimista, joihin kyseiset lisäkustannukset suoraan liittyvät, eikä huomioon oteta ZFM-vapaasatamaan kuuluvien kansainvälistä toimintaa harjoittavien yritysten Madeiran ulkopuolella harjoittamaa toimintaa. 3.
Oikeudellinen virhe perustelujen puuttumisen/riittämättömyyden/ristiriitaisuuden vuoksi – ristiriita OECD:n kansainvälisiin verotussääntöihin perustuvien vaatimusten ja käsitteelle ”alueella tosiasiallisesti ja konkreetti­ sesti harjoitettu toiminta” annetun tulkinnan välillä — Unionin yleinen tuomioistuin teki virheen, koska se ei selittänyt, miten OECD:n (ja unionin itsensä) kansainvälisiin verotussääntöihin perustuvien vaatimusten ja käsitteelle ”alueella tosiasiallisesti ja konkreettisesti harjoitettu toiminta” valtiontukiohjelmien alalla annetun tulkinnan voitaisiin katsoa olevan sopusoinnussa. 4.
Oikeudellinen virhe ”alueella tosiasiallisesti ja konkreettisesti harjoitettua toimintaa” koskevan edellytyksen tulkinnassa, koska pääintressien keskusta, kerrannaisvaikutuksia (spillover effect) ja perusvapauksia koskevaa unionin tuomioistuimen oikeuskäytäntöä ei otettu huomioon